1.pielikums

**TEHNISKĀ SPECIFIKĀCIJA**

*KIA un Peugeot marku transportlīdzekļu tehniskā apkope un remonts*

**Pakalpojuma apraksts:**

Izpildītājs apņemas sniegt Pasūtītājam kvalitatīvus transportlīdzekļu apkopes un remonta pakalpojumus divu gadu laikā, atbilstoši pielikumiem izvēlētajai daļai. Līguma izpildes laikā transportlīdzekļu saraksts var mainīties.

Iepirkuma priekšmets ir sadalīts 2 (divās) daļās, pretendents var piedalīties vienā vai abās daļās. Iepirkuma priek;smeta sadalījums:

**1.daļa** - Apkopes un remontu darbi KIA markas transportlīdzekļiem - CPV kods – 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi) un 50112000-3 (Automobiļu remonta un apkopes pakalpojumi);

**2.daļa** - Apkopes un remontu darbi Peugeot markas transportlīdzekļiem - CPV kods – 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi) un 50112000-3 (Automobiļu remonta un apkopes pakalpojumi).

**Darbu apraksts:**

* + - 1. Pakalpojuma sniegšanas vieta – Pretendents darbus veic savā servisa centrā, kas atrodasRīgas pilsētas administratīvajā teritorijā vai servisā, kas atrodas ne vairāk kā 20 km rādiusā no Rīgas pilsētas administratīvās teritorijas robežas, kas aprīkots ar mūsdienīgām diagnostikas iekārtām un citām specializētām ierīcēm un instrumentiem, lai nodrošinātu transportlīdzekļa apkopju un remonta pakalpojumus.
			2. Atsevišķus darbus, iepriekš saskaņojot ar Pasūtītāju, Pretendents drīkst veikt citā servisa centrā (tostarp pie apakšuzņēmēja), ar kuru Pretendentam ir noslēgts sadarbības līgums. Ja Pretendenta sadarbības partneru sniegto pakalpojumu vieta nesakrīt ar adresi, kurā Pretendents sniedz savus pakalpojumus un Pretendentam ir nepieciešams pārvietot Pasūtītāja transportlīdzekli uz citu adresi, tad Pretendentam ir pienākums nodrošināt Pasūtītāja transportlīdzekļa nogādāšanu uz šo adresi, izmantojot evakuatora pakalpojumus. Šajā gadījumā evakuatora pakalpojumus drīkst sniegt tikai tāds pakalpojuma sniedzējs, kas ir apdrošinājis savu civiltiesisko atbildību par minēto darbu veikšanu un Pretendentam ir pienākums pārliecināties par šādas apdrošināšanas esamību. Tāpat izdevumus par evakuācijas pakalpojumiem Pretendents sedz no saviem līdzekļiem. Turklāt, pārvietojot Pasūtītāja transportlīdzekli uz citu vietu, Pretendents paliek materiāli atbildīgs par viņam nodoto transportlīdzekli.
			3. Darba laikam Pretendenta servisa centrā jābūt darba dienās vismaz no plkst. 09:00 līdz 17:00.
			4. Pretendenta servisa centrā jābūt vismaz 3 (trīs) stacionāriem auto pacēlājiem, atbilstoši automašīnu masai. Vismaz vienam no pacēlājiem obligāti jābūt ar iespēju pacelt kravas furgonuar pilno masu līdz 3500 kg no pievienotā transportlīdzekļu saraksta. Pretendenta servisa centrā iebraukšanai boksos jābūt piemērotai arī kravas furgonu automašīnām no iepirkumam pievienotā transportlīdzekļu saraksta ar paaugstināto virsbūves izpildījumu.
			5. Pretendentam jābūt iespējai vienlaikus veikt vismaz 2 (divu) Pasūtītāja transportlīdzekļu remontus un/vai tehniskās apkopes darbus.
			6. Transportlīdzekļu remontu un tehniskās apkopes darbus drīkst veikt tikai atbilstošiem darbiem kvalificēti speciālisti. Pasūtītājam ir tiesības jebkurā laikā pieprasīt dokumentus, kas apliecinātu darbus veikušā speciālista kvalifikāciju.
			7. Pretendenta rīcībā jābūt pieejamai programmatūrai atbilstoši izvēlētajai daļai transportlīdzekļu diagnostikas un remontu pakalpojumu veikšanai.
			8. Pretendents transportlīdzekļa defektu noteikšanai (diagnostikai) un remontiem drīkst izmantot tikai sertificētas iekārtas un programmatūras. Pasūtītājam ir tiesības jebkurā laikā pieprasīt dokumentus, kas apliecina iekārtu vai programmu sertificēšanu un sertifikāta spēkā esoša derīguma termiņu.
			9. Pretendents remonta darbu izpildei drīkst izmantot tikai jaunas ražotāja oriģinālās rezerves daļas vai arī jaunas ekvivalentas rezerves daļas, kas atbilst transportlīdzekļa ražotāja un Eiropas Savienības (ES) prasībām. Pēc iepriekšējas saskaņošanas ar Pasūtītāju, Pretendents darbu izpildei var izmantot arī lietotas vai atjaunotas rezerves daļas, ja tās nepieciešams izmantot transportlīdzekļa virsbūves vai atsevišķiem specifiskiem remonta darbiem (piemēram, uzstādīt restaurētu starteri). Pretendents nodrošina transportlīdzekļu remontiem un tehniskās apkopes darbiem nepieciešamo rezerves daļu un materiālu pasūtīšanu bez priekšapmaksas. Uzstādīto rezerves daļu un apkopju materiālu standarta cenai jāatbilst tādam pašam līmenim kā citiem Pretendenta klientiem. Pasūtītājam ir tiesības jebkurā laikā pieprasīt no Pretendenta apliecinājumu un pierādījumus par šāda nosacījuma ievērošanu.
			10. Pretendents uzņemas pilnu materiālo atbildību par viņam nodoto transportlīdzekli, pieņemot transportlīdzekli servisa centrā.
			11. Pretendents nodrošina transportlīdzekļu salona un virsbūves tīrību darbu veikšanas laikā. Ja Pasūtītājs, pieņemot transportlīdzekli, konstatē netīru vai bojātu salonu, virsbūvi, Pretendenta pienākums ir nodrošināt konstatēto nepilnību novēršanu par saviem līdzekļiem 3 (trīs) darba dienu laikā.
			12. Pretendentam ir pienākums transportlīdzekli pieņemt servisa centrā 2 (divu) darba dienas laikā pēc Pasūtītāja pilnvarotās personas elektroniski (vai rakstiski) nosūtīta pieteikuma par remonta vai tehniskās apkopes darbu nepieciešamību. Pretendents var atteikties pieņemt transportlīdzekli, ja tajā brīdī Pretendentam jau nodoti 2 (divi) Pasūtītāja transportlīdzekļi, kuru darbiem vēl nav iestājies izpildes termiņš.
			13. Transportlīdzekli Pretendenta servisā centrā nodod transportlīdzekļa vadītājs, uzrādot transportlīdzekļa reģistrācijas apliecību. Transportlīdzekļa nodošanu Pretendentam apliecina nodošanas/pieņemšanas akts (sagatavo Pretendents), kuru paraksta Pretendenta pilnvarotā persona un Pasūtītāja pārstāvis, kurš atgādājis transportlīdzekli. Nodošanas/pieņemšanas aktā Pretendents obligāti norāda transportlīdzekļa pieņemšanas servisā datumu, laiku ( plkst., transportlīdzekļa marku, modeli un valsts reģistrācijas numuru, degvielas daudzumu tvertnē un transportlīdzekļa odometra rādījumu, norādot arī vizuālos bojājumus. Materiālā atbildība par transportlīdzekli Pretendentam iestājas no transportlīdzekļa pieņemšanas brīža līdz tā nodošanas brīdim atpakaļ Pasūtītājam.
			14. Pēc transportlīdzekļa pieņemšanas servisa centrā Pretendentam ir pienākums 1 (vienas) darba dienas laikā nosūtīt Pasūtītāja pilnvarotajai personai pa elektroniski e-pastu transportlīdzeklim veicamo remonta darbu vai tehniskās apkopes darbu tāmi, tajā norādot veicamo darbu nosaukumus, izpildes termiņu (datumu), darbu izpildei nepieciešamās darba stundas, paredzētās izmaksas, rezerves daļu[[1]](#footnote-2) izmaksas, izmantoto materiālu (piemēram, eļļas, antifrīzs, bremžu šķidrums un citi materiāli, kurus izmanto automašīnas agregātos) un palīgmateriālu (piemēram, autoķīmijas produkti, smērvielas un citi servisa materiāli, kurus izmanto darbu veikšanai) izmaksas un kopējās izmaksas par šo darbu veikšanu.
			15. Pēc iepazīšanās ar tāmi Pasūtītāja pilnvarotā persona ir tiesīga vienpusēji izlemt jautājumu par tāmes saskaņošanu vai noraidīšanu. Tāpat Pasūtītāja pilnvarotā persona ir tiesīga izlemt jautājumu par pakalpojuma apjoma samazinājumu. Pasūtītāja pilnvarotā persona ir tiesīga pieprasīt no Pretendenta visus dokumentus, kas saistīti ar rezerves daļu un materiālu iegādi, lai varētu pārbaudīt rezerves daļu un materiālu iegādes cenas.
			16. Pretendents transportlīdzekļa remontu un/vai tehniskās apkopes darbus drīkst uzsākt tikai pēc Pasūtītāja pilnvarotās personas tāmes saskaņojuma saņemšanas.
			17. Ja, veicot transportlīdzekļa remontu vai tehniskās apkopes darbus, Pretendents konstatē bojājumus, kuru novēršanai nepieciešami papildu remontdarbi vai papildus bojātās detaļas nomaiņa, Pretendents e-pastā par to informē Pasūtītāja pilnvaroto personu un nosūtot tai saskaņošanai jaunu tāmi par papildus veicamajiem darbiem. Papildu tāmes noformējumam jābūt tādam pašam, kāds tas ir pamata tāmei. Papildus darbu izpildi Pretendents ir tiesīgs sākt tikai tad, kad no Pasūtītāja pilnvarotās personas ir saņēmis saskaņojumu par papildus tāmes apstiprinājumu.
			18. Ja transportlīdzeklim nepieciešams nomainīt logu tīrītāju slotiņas, spuldzes, regulēt priekšējos lukturus, montēt, balansēt un/vai remontēt riepas (izņemot sezonas riepu maiņa), Pretendentam ir pienākums 3 (trīs) stundas laikā pieņemt transportlīdzekli un paveikt darbus pēc Pasūtītāja pilnvarotas personas attiecīgā pieteikuma nosūtīšanas/saņemšanas.
			19. Pēc darbu veikšanas Pretendenta atbildīgā persona nodod transportlīdzekli Pasūtītāja pārstāvim, kurš uzrāda atbilstošā transportlīdzekļa tehnisko apliecību un parakstās par transportlīdzekļa saņemšanu nodošanas/pieņemšanas aktā, kuru sagatavo pretendents. Nodošanas/pieņemšanas aktā obligāti tiek norādīts datums un laiks (plkst.), kad transportlīdzeklis tiek nodots Pasūtītāja pārstāvim, transportlīdzekļa marka, modelis un valsts reģistrācijas numurs, degvielas daudzums tvertnē, transportlīdzekļa odometra rādījums, ja ir vizuālie bojājumi, norāda kādi vizuālie bojājumi ir saglabājušies, norāde par to, ka transportlīdzeklis nodots darba kārtībā un transportlīdzeklim veiktie remonta vai tehniskie apkopes darbi.
			20. Transportlīdzekli, kuram konstatēti veikto darbu, izmantoto rezerves daļu vai tehnisko materiālu defekti, Pretendentam ir pienākums pieņemt transportlīdzekļa garantijas remontam vai tehniskās apkopes veikšanai 1 (vienas) darba dienas laikā no Pasūtītāja pilnvarotās personas pieteikuma par garantijas remonta veikšanas nepieciešamību nosūtīšanas dienas.
			21. Ne ilgāk kā 5 (piecu) darba dienu laikā pēc transportlīdzekļa pieņemšanas garantijas remontam vai tehniskajai apkopei, Pretendentam bez maksas ir jānovērš transportlīdzekļa defekti sakarā ar iepriekš veiktajiem remonta un tehniskās apkopes darbiem, kuri nav radušies Pasūtītāja vainas dēļ.
			22. Rēķinu par veiktajiem remonta un/vai tehniskās apkopes darbiem Pretendents izraksta tajā pašā dienā, kad Pasūtītājs ir saņēmis transportlīdzekli pēc remonta. Pretendenta izrakstītajos rēķinos jānorāda transportlīdzekļa marka, modelis, valsts numurs, odometra rādījums, līguma numurs, veiktā darba nosaukums, visas izmaksu pozīcijas, uzstādīto detaļu un apkopju materiālu nosaukums, to cena. Ja transportlīdzeklim tiek veikti apkopes darbi (eļļas, filtru maiņa, vai arī zobsiksnas maiņa), tad jānorāda automašīnas nobraukums, kad būtu veicama nākamā apkope. Rēķina apmaksas termiņam jābūt vismaz 30 (trīsdesmit) dienas.
			23. Pretendentam jānodrošina:

23.1. elektroniska remontu informatīvā uzskaites sistēma transportlīdzekļiem, kurā ir pieejama veikto remontdarbu, tehnisko apkopju, un izmanto materiālu vēsture, tajā skaitā servisa vēstures arhīva uzturēšana 2 (divu) darba dienu laikā Pretendentam jāsniedz pieprasītās ziņas no elektroniskās remontu informatīvās uzskaites sistēmas, nosūtot tās uz Pasūtītāja pilnvarotās personas norādīto e-pastu pēc Pasūtītāja pilnvarotās personas elektroniska pieprasījuma.

23.2. datubāzes uzturēšana par Pasūtītāja transportlīdzekļu servisa un apkopju vēsturi;

23.3. iespēju pakalpojumu izpildē izmantot ne tikai ražotāja oriģinālās rezerves daļas, bet arī analogas rezerves daļas, kuras atbilst transportlīdzekļu ražotāja un ES prasībām;

23.4. pakalpojumu izpilde bez priekšapmaksas;

23.5. iespēju transportlīdzekļa vadītājam un/vai citai Pasūtītāja atbildīgajai persona būt klāt pakalpojumu izpildes procesā;

23.6.gadījumos, ja atsevišķais pakalpojums jāsniedz ilgstoši – transportlīdzekļu uzglabāšanu apsargātā, apgaismotā un norobežotā stāvvietā bez maksas. Izpildītājs ir pilnā mērā materiāli atbildīgs par transportlīdzekļu no tās pieņemšanas brīža līdz nodošanas brīdim;

23.7. filtru, eļļu, akumulatoru un citu rezerves daļu un materiālu utilizāciju bez maksas;

23.8. garantijas termiņš:

23.8.1. par uzstādītām jaunām rezerves daļām un apkopes materiāliem 12 (divpadsmit) mēneši, ja ražotājs nav noteicis ilgāku termiņu, no pakalpojuma nodošanas – pieņemšanas akta parakstīšanas;

23.8.2. par veiktajiem remonta darbiem, tai skaitā veiktajām tehniskajām apkopēm – vismaz 12 (divpadsmit) mēneši no pakalpojuma nodošanas – pieņemšanas akta parakstīšanas dienas[[2]](#footnote-3);

23.8.3. par uzstādītām lietotām vai atjaunotām rezerves daļām, rezerves daļu piegādātāja noteiktais termiņš, no pakalpojuma nodošanas – pieņemšanas akta parakstīšanas dienas;

23.8.4.akumulatoriem saskaņā ar ražotāja garantijas saistībām.

23.9. Pasūtītāja transportlīdzekļu evakuāciju;

23.10. brīva iebraukšana remonta zonā.

* + - 1. Pēc rezerves daļu vai tehniskās apkopes materiālu nomaiņas Pretendents pēc atsevišķa pieprasījuma nodrošina nomainīto (bojāto) rezerves daļu uzrādīšanu vai nodošanu Pasūtītāja atbildīgajai personai 5 (piecu) dienu laikā pēc pieņemšanas – nodošanas akta parakstīšanas.
			2. Pretendentam ir pienākums nodrošināt, lai Pasūtītāja transportlīdzekļiem nomainītās rezerves daļas, tehniskie materiāli un/vai tehniskie šķidrumi tiktu utilizēti atbilstošā kārtībā un termiņos atbilstoši spēkā esošajiem normatīvajiem aktiem.
			3. Pasūtītājs, atbilstoši savām vajadzībām un iespējām, līguma darbības laikā ir tiesīgs vienpusēji mainīt līgumam pievienotā transportlīdzekļu sarakstu, kā arī palielināt vai samazināt transportlīdzekļu skaitu. Uz jauniem pievienotajiem transportlīdzekļiem jāattiecas tādi paši nosacījumi, kādi ir piemēroti pamata transportlīdzekļiem.
			4. Izpildītāja servisa iekārtām jāatbilst Ministru kabineta noteikumiem:

27.1. 2008. gada 25. marta noteikumiem Nr.195 “Mašīnu drošības noteikumi”,

27.2. 2002. gada. 9. decembra noteikumiem Nr. 526 “Darba aizsardzības prasības, lietojot darba aprīkojumu”.

* + - 1. Izpildītājam ir jābūt visu līguma darbības termiņu spēkā esošai Valsts vides dienesta “C” kategorijas piesārņojošas darbības apliecinājumam, kas izsniegts saskaņā ar Ministru kabineta 2010. gada 30. novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai ”. Lai apliecinātu atbilstību iepirkuma nolikuma tehniskās specifikācijas izvirzītajām prasībām, pretendents iesniedz spēkā esošu Valsts vides dienesta “C” kategorijas piesārņojošās darbības apliecinājuma kopiju.

Tehniskās specifikācijas 1.pielikums

**Tehniskās specifikācijas**

1. **daļa**

**KIA markas transportlīdzekļiem**

|  |  |  |  |  |  |  |
| --- | --- | --- | --- | --- | --- | --- |
| N.p.k | Marka, modelis | Gads | Pašmasa | Izmantojamā degviela(B – benzīns;D – dīzelis) | Veids | Automašīnu skaits |
| 1 | KIA CARENS | 2018 | 1591 | DD | Vieglais plašlietojuma | 2 |
| 2 | KIA CARENS | 2018 | 1600 | DD | Vieglais plašlietojuma | 3 |
| 3 | KIA CEE D | 2017 | 1330 | B | Vieglais plašlietojuma | 2 |
| 4 | KIA CEE D | 2017 | 1391 | DD | Vieglais plašlietojuma | 1 |
| 5 | KIA CEE D | 2018 | 1357 | DD | Vieglais plašlietojuma | 4 |
| 6 | KIA CEE D | 2018 | 1391 | DD | Vieglais plašlietojuma | 2 |
| 7 | KIA CEED | 2018 | 1388 | DD | Vieglais plašlietojuma | 2 |
| 8 | KIA CEED | 2018 | 1415 | DD | Vieglais plašlietojuma | 1 |
| 9 | KIA OPTIMA | 2018 | 1635 | DD | Vieglais plašlietojuma | 1 |
| 10 | KIA RIO | 2019 | 1130 | B | Vieglais plašlietojuma | 1 |
| 11 | KIA SOUL | 2017 | 1565 | Elektrība | Vieglais plašlietojuma | 1 |
| 12 | KIA SOUL | 2018 | 1580 | Elektrība | Vieglais plašlietojuma | 5 |
| 13 | KIA SOUL | 2019 | 1580 | Elektrība | Vieglais plašlietojuma | 2 |
| **Transportlīdzekļu vienības kopā:** | **27** |

Tehniskās specifikācijas 2.pielikums

**Tehniskās specifikācijas**

1. **daļa**

**Peugeot markas transportlīdzekļiem**

|  |  |  |  |  |  |  |
| --- | --- | --- | --- | --- | --- | --- |
| N.p.k | Marka, modelis | Gads | Pašmasa | Izmantojamā degviela(B – benzīns;D – dīzelis) | Veids | Automašīnu skaits |
| 1 | PEUGEOT BOXER | 2017 | 2075 | DD | Kravas transporta furgons | 1 |
| 2 | PEUGEOT BOXER | 2018 | 2510 | DD | Vieglais plašlietojuma | 1 |
| 3 | PEUGEOT EXPERT | 2019 | 2040 | DD | Kravas transporta furgons | 1 |
| 4 | PEUGEOT EXPERT TRAVELLER | 2018 | 1646 | DD | Vieglais plašlietojuma | 1 |
| 5 | PEUGEOT EXPERT TRAVELLER | 2018 | 1762 | DD | Vieglais plašlietojuma | 1 |
| 6 | PEUGEOT EXPERT TRAVELLER | 2018 | 1815 | DD | Vieglais plašlietojuma | 1 |
| 7 | PEUGEOT EXPERT TRAVELLER | 2018 | 2034 | DD | Vieglais plašlietojuma | 1 |
| 8 | PEUGEOT PARTNER | 2018 | 1449 | DD | Vieglais plašlietojuma | 5 |
| **Transportlīdzekļu vienības kopā:** | **12** |

1. Jānorāda, kāda rezerves daļa tiks uzstādīta – jauna oriģinālā, jauna ekvivalenta, lietota vai restaurēta. [↑](#footnote-ref-2)
2. Piemēram, atskrūvējās kāda no iepriekš uzstādītajām rezerves daļām, atkārtoti parādījusies eļļas noplūde no iepriekš novērstās eļļas noplūdes vietas, atkārtoti jāregulē mezgls, kas iepriekš jau tika regulēts (bieža problēma slīdošo sānu durvju iestatīšana, lai tās normāli taisītos ciet) u.c. līdzīga rakstura gadījumi. [↑](#footnote-ref-3)